Jóhannes Karl Guðjónsson knattspyrnumaður á Akranesi mætti á síðasta fund skipulags - og umhverfisnefndar Akraneskaupstaðar 4. mars sl. og kynnti þar hugmynd sína um að fá að byggja veitingastað við Jaðarsbakka neðan Jaðarsbrautar , nánar tiltekið sunnan við bílastæðin við Langasand . Spurðist hann fyrir um hvort leyfi fengist fyrir skipulagsbreytingu á svæðinu með það í huga . Í bókun frá fundinum segir að skipulags - og umhverfisnefnd hafi tekið jákvætt í hugmyndina og heimilaði bréfritara að leggja fram nánar útfærða tillögu . Á fundi bæjarstjórnar Akraness 12. mars sl. var erindi Jóhannesar Karls kynnt og samþykkti bæjarstjórn með öllum greiddum atkvæðum 9 : 0 erindi Jóhannesar Karls . Samkvæmt upplýsingum sem Skessuhorn aflaði er hugmynd Jóhannesar Karls að byggja veitingastað sem að einhverju leyti verður felldur inn í landið við Jaðarsbakka . Núverandi skipulag fyrir svæðið er frá 2005 og gerir ráð fyrir veitinga - og þjónustuhúsi á byggingarreit þar sem þyrlupallurinn er nú .